Ritratt: Unsplash .td_uid_2_61f3ee120e84c_rand.td-a-rec-img{text-align:left}.td_uid_2_61f3ee120e84c_rand.td-a-rec-img img{margin:0 auto 0 0} Fl-okkażjoni tal-Għaxar Laqgħa Dinjija tal-Familji li se tiltaqa' f'Ruma bejn it-22 u s-26 ta' Ġunju li ġej, il-Papa Franġisku qed jistedinna nagħmlu mixja flimkien mal-familji ħalli niskopru mill-ġdid il-familja u biex naqraw u napprofondixxu bis-sabar l-Eżortazzjoni Appostolika Amoris Laetitia . F'dawn l-erba' ġimgħat, nibdew mil-lum, il-Papa Franġisku, megħjun bħal drabi oħra minn koppji, se jittratta l-edukazzjoni tat-tfal: sejħa, sfida u ferħ. Fil-mixja tal-lum il-Papa Franġisku għandu miegħu żewġ koppji, it-tnejn b'ħafna tfal u missjunarji. Massimo u Patrizia, koppja Taljana missjunarja, ilhom miżżewġin 25 sena u għandhom tnax-il wild. Jgħixu f'Maastricht, l-Olanda, bħala missjunarji itineranti. Javier u Araceli għandhom għaxart itfal u qed jistennew il-ħdax-il tarbija. Huma missjunarji f'St Petersburg, ir-Russja. "Il-Ħallieq ta lir-raġel u lill-mara sehem fl-opra tal-ħolqien tiegħu u fl-istess ħin għamilhom għodda ta' mħabbtu billi fdalhom f'idejhom il-futur tal-umanità permezz tat-trasmissjoni tal-ħajja umana " ( Amoris Laetitia 81). Il-Papa Franġisku jgħid li "l-familja għandha vokazzjoni naturali biex teduka lit-tfal. Tħallux il-biża', li m'intomx kapaċi tedukaw lit-tfal u tippreparawhom biex jaffaċċjaw l-isfidi u r-responsabbiltajiet tal-ħajja, iżommkom milli jkollkom it-tfal! Is-sejħa biex tkunu ġenituri tinbena fuq l-imħabba u x-xewqa li tgħinu lil ħaddieħor isir dejjem aħjar". " Il-familja ma tistax terġa' lura milli tkun imkien ta' tweżin, ta' tisħib, ta' tmexxija, anke jekk hemm bżonn taħseb b'metodi ġodda u ssib riżorsi ġodda " ( Amoris Laetitia 260). " Kieku l-maturità kienet biss l-iżvilupp ta' xi ħaġa li diġà qiegħda fil-kodiċi ġenetiku, ma tantx kien ikun hemm x'tagħmel… Ma nistgħux naħarbu mill-fatt li kull iben se jissorprendina bil-proġetti li jnixxu minn din il-libertà, li jħarbat l-iskemi tagħna u sewwa li dan iseħħ " ( Amoris Laetitia 262). Patrizia tgħid li "dan hu li nippruvaw nagħmlu anke meta aħna dgħajfin. Inġibuhom magħna għall-quddiesa minn meta jkunu trabi, nitolbu magħhom filgħodu u filgħaxija, nitolbu qabel u wara l-ikel u, speċjalment nhar ta' Ħadd, nagħmlu ċelebrazzjoni festiva interattiva li fiha żewġi jistaqsi lil kull wieħed u waħda mit-tfal: "il-Kelma ta' Alla kif qiegħda ddawlilkom ħajjitkom"? Permezz ta' dan id-djalogu t-tfal huma u jikbru jidraw jagħrfu li Alla hu preżenti u qed jaħdem fil-ħajja tagħhom". "L-edukazzjoni tal-ulied għandha tkun imdawla minn mixja ta' trażmissjoni tal-fidi, li l-istil tal-ħajja tal-lum jagħmilha iebsa, ibda mill-ħinijiet tax-xogħol u spiċċa fil-kumplessità tad-dinja tal-lum, fejn ħafna, biex ilaħħqu mal-ħajja, għandhom ritmi frenetiċ i. Madankollu, il-familja għandha tkompli tkun l-imkien fejn wieħed jiġi mgħallem jifhem ir-raġunijiet u l-ġmiel tal-fidi, jitlob għall-proxxmu u jaqdih" ( Amoris Laetitia 287). Stedina għar-riflessjoni Kuljum qed nesperjenzaw kemm id-djalogu hu fundamentali għal kull relazzjoni. Fir-relazzjoni ma' Ġesù kemm hu fundamentali d-djalogu miegħu? Fost il-ħafna kliem li nisma' matul il-jum, kapaċi nsib ħin biex nisma' l-Kelma ta' Ġesù? Aqra l- Amoris Laetitia Nistedinkom biex matul dawn l-erba' ġimgħat tibdew taqraw "Lejn edukazzjoni aħjar ta' wliedna", Amoris Laetitia, Kap. 7, paragrafi 259-290. .td_uid_3_61f3ee120eed7_rand.td-a-rec-img{text-align:left}.td_uid_3_61f3ee120eed7_rand.td-a-rec-img img{margin:0 auto 0 0}